ট্রডল ইয়ুঙ্গে ডিসেম্বর ১৯৪২ সাল থেকে হিটলারের অধীনে তার কর্মজীবন শুরু করেন। হিটলারের ব্যক্তিগত সচিবদের মধ্যে ট্রডল ছিলেন সবচেয়ে কনিষ্ঠতম কর্মচারী।

এক বিবৃতিতে ট্রডল বলেছিলেন, <nowiki>"সেই সময় আমার বয়স ছিল ২২ এবং রাজনীতি নিয়ে আমি কিছুই বুঝতাম না; বস্তুত রাজনীতি নিয়ে আমার কোন আগ্রহই ছিল না।"</nowiki> এছাড়া সেই সময়ে হিটলারের মত পৃথিবীর অন্যতম অপরাধীর প্রতি তার অনুরক্তির জন্য ট্রডল ইয়ুঙ্গে অনুতপ্ত ছিলেন।

ট্রডল আরো বলেন, <nowiki>"আমি এটা স্বীকার করি যে, আমি অ্যাডলফ হিটলার কর্তৃক বিমুগ্ধ ছিলাম। হিটলার একজন মনোরম নেতা এবং একজন পিতৃসুলভ বন্ধু ছিলেন। ইচ্ছাকৃতভাবেই সেই সময় আমি আমার বিবেকের সকল সতর্কবাণী এড়িয়ে চলেছি এবং সেই তিক্ত অবসান আসা পর্যন্ত আমি হিটলারের হয়ে কাজ করা উপভোগ করেছি।"</nowiki>

হিটলারের পরামর্শে ১৯৪৩ সালের জুন মাসে ট্রডল ওয়াফেন-এস এস-এর (নাৎসি পার্টির সশস্ত্র শাখা) অফিসার হান্স হারম্যান ইয়ুঙ্গে (১৯১৪-১৯৪৪) সাথে বিবাহ বন্ধনে আবদ্ধ হন। কিন্তু পরের বছর অর্থাৎ ১৯৪৪ সালের অগাস্ট মাসে ফ্রান্সে যুদ্ধরত অবস্থায় ট্রডলের স্বামী হান্স শহীদ হন। হিটলারের হয়ে ট্রডল বার্লিন, বের্শটেসগাদেনের ব্যারঘোফে (বাভারিয়ায় অবস্থিত হিটলারের বাড়ি), পূর্ব-প্রুশিয়ার উলফ্‌শানজেতে এবং সর্বশেষ বার্লিনে হিটলারের বাঙ্কারে কাজ করেন।

মিডিয়ায় চিত্রায়ণ
পরবর্তী জীবন
হিটলারের অধীনে কর্মজীবন
যুদ্ধ-পরবর্তী সময়